Document ID: 32014D0775

ΑΠΟΦΑΣΗ 2014/775/ΚΕΠΠΑ ΤΟΥ ΣΥΜΒΟΥΛΙΟΥ
της 7ης Νοεμβρίου 2014
για την παράταση της απόφασης 2014/73/ΚΕΠΠΑ σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
Εκτιμώντας τα ακόλουθα:
(1)
Στις 28 Ιανουαρίου 2014, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 2134 (2014) με την οποία επιτρέπεται στην Ευρωπαϊκή Ένωση να διεξάγει επιχείρηση στην Κεντροαφρικανική Δημοκρατία (ΚΔ).
(2)
Στις 10 Φεβρουαρίου 2014, το Συμβούλιο εξέδωσε την απόφαση 2014/73/ΚΕΠΠΑ (1) η οποία ορίζει ότι η επιχείρηση της Ευρωπαϊκής Ένωσης στην Κεντροαφρικανική Δημοκρατία (EUFOR RCA) θα πρέπει να λήξει το αργότερο έξι μήνες ύστερα από την επίτευξη πλήρους επιχειρησιακής δυνατότητας.
(3)
Στις 10 Σεπτεμβρίου 2014, ο προσωρινός Πρόεδρος της ΚΔ έστειλε επιστολή στην Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ) ζητώντας την παράταση της EUFOR RCA.
(4)
Είναι αναγκαίο να προβλεφθεί ομαλή μετάβαση από τη EUFOR RCA στην Πολυδιάστατη Ολοκληρωμένη Αποστολή Σταθεροποίησης στην Κεντροαφρικανική Δημοκρατία των Ηνωμένων Εθνών (MINUSCA), όπως συστάθηκε με την απόφαση 2149 (2014) του ΣΑΗΕ, έως ότου η MINUSCA μπορέσει να αναλάβει την πλήρη ευθύνη για την ασφάλεια στην περιοχή του Bangui.
(5)
Στις 21 Οκτωβρίου 2014, το ΣΑΗΕ εξέδωσε την απόφαση 2181 (2014) με την οποία επιτρέπεται η παράταση της EUFOR RCA έως τις 15 Μαρτίου 2015.
(6)
Ως εκ τούτου, η απόφαση 2014/73/ΚΕΠΠΑ θα πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2014/73/ΚΕΠΠΑ τροποποιείται ως εξής:
1)
στο άρθρο 1 παράγραφος 1 οι λέξεις «εντός τεσσάρων έως έξι μηνών» αντικαθίστανται από τις λέξεις «εντός εννέα μηνών»,
2)
το άρθρο 10 παράγραφος 2 αντικαθίσταται από το ακόλουθο κείμενο:
«2. Το ποσό δημοσιονομικής αναφοράς για τις κοινές δαπάνες της EUFOR RCΑ κατά το χρονικό διάστημα έως τις 15 Δεκεμβρίου 2014 ορίζεται σε 25,9 εκατομμύρια EUR. Το ποσό δημοσιονομικής αναφοράς για τις κοινές δαπάνες της EUFOR RCΑ για το χρονικό διάστημα από τις 16 Δεκεμβρίου 2014 έως τις 15 Μαρτίου 2015 ορίζεται σε 5,7 εκατομμύρια EUR.
Το ποσοστό του ποσού αναφοράς που αναφέρεται στο άρθρο 25 παράγραφος 1 της απόφασης 2011/871/ΚΕΠΠΑ για το χρονικό διάστημα έως τις 15 Δεκεμβρίου 2014 είναι 50 %. Το ποσοστό του ποσού αναφοράς που αναφέρεται στο άρθρο 25 παράγραφος 1 της απόφασης 2011/871/ΚΕΠΠΑ για το χρονικό διάστημα από τις 16 Δεκεμβρίου 2014 έως τις 15 Μαρτίου 2015 είναι 0 %.»
,
3)
το άρθρο 12 παράγραφος 2 αντικαθίσταται από το ακόλουθο κείμενο:
«2. Η EUFOR RCA λήγει στις 15 Μαρτίου 2015.»
.
Άρθρο 2
Η παρούσα απόφαση αρχίζει να ισχύει από την ημερομηνία της έκδοσής της.
Βρυξέλλες, 7 Νοεμβρίου 2014.

Labels: 18
15
5